**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Երկրապահի օրվա առթիվ**

Հարգելի՛ հայրենակցիներ, երկրապահներ, ազատամարտիկներ, զինվորներ ու սպաներ,

Ջերմորեն շնորհավորում եմ ձեզ Երկրապահի օրվա կապակցությամբ:

Անուրանալի է երկրապահի ներդրումն ու սխրանքը մեր պետության անկախության և անվտանգության գործում։ Օրհասական պահին, երբ մեր հայրենիքը չուներ կանոնավոր բանակ, երկրապահներն իրենց ուսերին վերցրեցին մեր նորանկախ երկրի պաշտպանության հանձնառությունը: Լոռեցի կամավորներն առաջիններից էին, ովքեր ձևավորեցին կամավորական ջոկատներ։ Մեր քաջարի մարտիկները մասնակցեցին ինքնապաշտպանական և ազատագրական ամենաթեժ մարտերին։ Երկրապահ հերոսների սխրանքները դարձան մեր ազգային կանոնավոր բանակի հիմքը, որն այսօր անձնվիրաբար պաշտպանում է մեր սահմանները։

Իմ խոնարհումը կյանքը հայրենիքին նվիրած մեր հերոսների, մարտի դաշտում ընկած ազատամարտիկների հիշատակի առաջ, ովքեր անառիկ պահեցին մեր երկիրը:

Եվս մեկ անգամ շնորհավորում եմ ողջ հայ ժողովրդին, աշխարհասփյուռ հայությանը՝ Երկրապահի օրվա կապակցությամբ։

Խաղաղությո՛ւն հայոց սահմաններին։

Կեցցե՛ Հայաստանի Հանրապետությունը: